pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร.ลุยสร้างภูมิคุ้มกันยาเสพติด ดันกฟภ.จัดทำมาตรฐานป้องกัน
วันจันทร์ที่ 5 พฤศจิกายน 2561
กสร.ลุยสร้างภูมิคุ้มกันยาเสพติด ดันกฟภ.จัดทํามาตรฐานป้องกัน
กรมสวัสดิการและคุ้มครองแรงงาน เดินหน้าสร้างภูมิคุ้มกันยาเสพติดในกลุ่มพนักงานรัฐวิสาหกิจร่วมมือการไฟฟ้าส่วนภูมิภาคจัดทํามาตรฐานการป้องกันและแก้ไขปัญหายาเสพติดในสถานประกอบกิจการ (มยส.) มุ่งป้องกันปัญหายาเสพติดอย่างยั่งยืนภายใต้กิจกรรม “การไฟฟ้าสีขาว”
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า ในปี 2562 กสร.ได้ร่วมกับการไฟฟ้าส่วนภูมิภาค (กฟภ.) ในการยกระดับการป้องกันและแก้ไขปัญหายาเสพติดในสถานประกอบกิจการ ซึ่งเป็นหนึ่งในนโยบายสําคัญของรัฐบาลและกระทรวงแรงงาน ทั้งนี้ กสร. ได้ส่งเสริมให้สถานประกอบกิจการ รวมทั้งรัฐวิสาหกิจจัดทํามาตรฐานการป้องกันและแก้ไขปัญหายาเสพติดในสถานประกอบกิจการ (มยส.) และกิจกรรมโครงการสีขาว เพื่อสร้างความเข้มแข็งในการป้องกันและแก้ไขปัญหายาเสพติดให้กับกลุ่มผู้ใช้แรงงานและพนักงานรัฐวิสาหกิจ ซึ่งจากความร่วมมือดังกล่าว ส่งผลให้ กฟภ.ได้ตระหนักถึงความสําคัญและเล็งเห็นว่ากิจกรรมนี้เป็นประโยชน์แก่พนักงานและสังคม จึงได้มีการพัฒนาการดําเนินการเพื่อให้ครอบคลุมหน่วยงานในสังกัดและมีตัวชี้วัดที่ชัดเจน โดยกําหนดเป็นนโยบายขององค์กรและให้หน่วยงานในสังกัดทั่วประเทศต้องจัดทํามยส. ภายใต้กิจกรรม “การไฟฟ้าสีขาว” ทั้งนี้ กสร. จะจัดส่งเจ้าหน้าที่เข้าไปสร้างการรับรู้ แนะนําการปฏิบัติให้ถูกต้องตามหลักเกณฑ์ พร้อมทั้งตรวจประเมินเพื่อรับรองว่าหน่วยงานสามารถปฏิบัติได้ตามมาตรฐานที่กําหนด
นายวิวัฒน์ กล่าวเพิ่มเติมว่า ความร่วมมือในครั้งนี้จะเป็นต้นแบบที่ดีให้กับหน่วยงาน รัฐวิสาหกิจ และองค์กรเอกชนอื่น ๆ นําไปเป็นแนวทางการในการสร้างภูมิคุ้มกันด้านยาเสพติดให้กับลูกจ้างและพนักงานในองค์กร ซึ่งที่ผ่านมา กสร. ได้ส่งเสริมให้สถานประกอบกิจการเข้าสู่ระบบมาตรฐานการป้องกันและแก้ไขปัญหายาเสพติดในสถานประกอบกิจการ (มยส.) มาอย่างต่อเนื่อง โดยปัจจุบันมีสถานประกอบกิจการผ่านการรับรองมยส.แล้ว 6,646 แห่ง ลูกจ้างได้รับภูมิคุ้มกันยาเสพติดจํานวน 1,325,695 คน และสถานประกอบกิจการเข้าร่วมโครงการโรงงานสีขาวและผ่านการประเมินตามข้อกําหนดแล้ว จํานวน 51,772 แห่ง ลูกจ้างได้รับภูมิคุ้มกันยาเสพติดจํานวน 4,859,623 คน
รัฐบาลไทย-ข่าวทำเนียบรัฐบาล-รัฐบาลปลดล็อค ธอส. รองรับการให้สินเชื่อเพื่อผู้สูงอายุ
วันศุกร์ที่ 7 เมษายน 2560
รัฐบาลปลดล็อค ธอส. รองรับการให้สินเชื่อเพื่อผู้สูงอายุ
รัฐบาลแก้ไขกฎหมาย ธอส. ให้ประกอบกิจการได้มากขึ้น พร้อมทั้งสามารถออกสินเชื่อเพื่อผู้สูงอายุได้ นับเป็นมาตรการทางด้านสินเชื่อที่รองรับสังคมผู้สูงอายุอย่างเป็นรูปธรรม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแก้ไข พ.ร.บ.ธนาคารอาคารสงเคราะห์ เพื่อขยายความสามารถในการประกอบกิจการของ ธอส. เช่น ให้สามารถออกและจําหน่ายสลากออมทรัพย์ ให้บริการเงินอิเล็กทรอนิกส์ เข้าถือหุ้นในกิจการประกันสินเชื่อที่อยู่อาศัย และปลดล็อคให้ ธอส. สามารถดําเนินการสินเชื่อเพื่อผู้สูงอายุ หรือ Reverse Mortgage ซึ่งนับเป็นจุดเริ่มต้นอย่างเป็นรูปธรรมที่สําคัญในการรองรับสังคมผู้สูงอายุ โดยให้ผู้สูงอายุที่ไม่มีเงินบํานาญและเงินออม แต่มีบ้านเป็นของตนเอง สามารถนําบ้านไปเปลี่ยนเป็นเงินสดเพื่อใช้จ่ายในชีวิตประจําวัน โดยผู้สูงอายุจะยังคงเป็นเจ้าของกรรมสิทธิ์บ้านพัก และธนาคารจะทยอยจ่ายเงินกู้ให้เป็นรายเดือน ทั้งนี้ รัฐบาลมุ่งหวังให้ผู้สูงอายุสามารถดํารงชีพอย่างเหมาะสมและยกระดับคุณภาพชีวิตหลังเกษียณให้มั่นคงมากขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี กำชับเจ้าหน้าที่ภาครัฐพร้อมขอความร่วมมือประชาชนร่วมกันเป็นเจ้าบ้านที่ดี สร้างภาพลักษณ์การท่องเที่ยวประเทศไทย
วันอังคารที่ 2 ตุลาคม 2561
นายกรัฐมนตรี กําชับเจ้าหน้าที่ภาครัฐพร้อมขอความร่วมมือประชาชนร่วมกันเป็นเจ้าบ้านที่ดี สร้างภาพลักษณ์การท่องเที่ยวประเทศไทย
นายกรัฐมนตรีห่วงใยภาพลักษณ์การท่องเที่ยวภายในประเทศ กําชับเจ้าหน้าที่ภาครัฐและขอความร่วมมือประชาชนเป็นเจ้าบ้านที่ดี ร่วมมือกันปรับเปลี่ยนพฤติกรรมที่เหมาะสม เพื่อส่งเสริมภาพลักษณ์ที่ดีด้านการท่องเที่ยว
วันนี้ (25 กันยายน 2561) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ได้กล่าวภายหลังการเป็นประธานการประชุมคณะรัฐมนตรีถึงเรื่องภาพลักษณ์การท่องเที่ยวว่า ขอให้เจ้าหน้าที่ภาครัฐและประชาชนซึ่งเป็นเจ้าของบ้าน ต้องร่วมมือกันปรับเปลี่ยนพฤติกรรมที่เหมาะสม เพื่อส่งเสริมภาพลักษณ์ที่ดีด้านการท่องเที่ยว รวมทั้งต้องมีการพิจารณาด้วยความรอบคอบระมัดระวังก่อนเผยแพร่ข้อมูลที่จะส่งผลกระทบต่อภาพลักษณ์ประเทศผ่านโซเชียลมีเดียออกไป อย่างไรก็ตามแม้นักท่องเที่ยวลดลงแต่ก็ไม่ได้ลดมากจนส่งผลกระทบแต่อย่างใด ซึ่งกรณีนักท่องเที่ยวลดลงเพราะมีความกังวลในเรื่องสภาพดิน ฟ้า อากาศ เป็นส่วนใหญ่ ส่วนกรณีที่เกิดปัญหาระหว่างเจ้าหน้าที่รัฐกับนักท่องเที่ยวนั้น สํานักงานตรวจคนเข้าเมือง การท่าอากาศยานต่าง ๆ รวมถึงฝ่ายความมั่นคง ได้มีมาตรการลงโทษผู้กระทําความผิดอย่างชัดเจนแล้ว
สําหรับกรณีเหตุการณ์ที่กลุ่มคนขับรถรับจ้างสาธารณะรถสี่ล้อแดงรับจ้างและรถตุ๊กตุ๊ก ล้อมรถยนต์ส่วนบุคคลซึ่งคาดว่าน่าจะเป็น Grab Car ที่มารับผู้โดยสาร และได้บังคับให้คนขับรถยนต์ดังกล่าวแจ้งให้ผู้โดยสารลงจากรถที่จังหวัดเชียงใหม่ จนเกิดการปะทะคารมอย่างแรงนั้น นายกรัฐมนตรี ได้กําชับให้กระทรวงคมนาคมตรวจสอบด้านข้อกฎหมาย พร้อมหาแนวทางและหามาตรการแก้ไขปัญหา เพื่อให้เกิดความปลอดภัยกับผู้โดยสาร รวมทั้งขอให้ประชาชนทุกคนร่วมมือกันรักษาภาพลักษณ์การท่องเที่ยวของประเทศด้วย
...........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เอสเอ็มอีเกาหลียกทัพเยือนไทย ลงนามเอ็มโอยู จับคู่ธุรกิจ สร้างพันธมิตรการลงทุน
วันพฤหัสบดีที่ 7 มีนาคม 2562
เอสเอ็มอีเกาหลียกทัพเยือนไทย ลงนามเอ็มโอยู จับคู่ธุรกิจ สร้างพันธมิตรการลงทุน
บีโอไอเตรียมรับคณะนักลงทุนเกาหลี 30 ราย เยือนไทยตามคําเชิญชวนเพื่อศึกษาลู่ทางและศักยภาพเศรษฐกิจไทย พร้อมจับคู่ธุรกิจในกลุ่มชิ้นส่วนยานยนต์และเครื่องจักร และลงนามเอ็มโอยูผลักดันการลงทุนร่วมกับเมืองชางวอน
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) เปิดเผยว่า ในสัปดาห์หน้าจะมีคณะผู้บริหารและนักธุรกิจเกาหลีจากเมืองชางวอน จํานวน 30 คน จาก 20 บริษัท นําโดยนายกเทศมนตรีเมืองชางวอน เดินทางมาเยือนประเทศไทย ระหว่างวันที่ 13-14 มีนาคม 2562 ซึ่งผู้ร่วมคณะส่วนใหญ่เป็นผู้บริหารระดับซีอีโอของบริษัทเอสเอ็มอีในอุตสาหกรรมยานยนต์และชิ้นส่วน และเครื่องจักรที่ใช้เทคโนโลยีขั้นสูง รวมทั้งผู้บริหารหน่วยงานส่งเสริมอุตสาหกรรมของเมืองชางวอน
“การเยือนประเทศไทยของนักลงทุนเกาหลีครั้งนี้ ได้แสดงถึงความเชื่อมั่นของนักลงทุนเกาหลีที่มีต่อประเทศไทย และเป็นผลจากการที่บีโอไอได้นําคณะเดินทางไปชักจูงการลงทุนใน 3 เมืองอุตสาหกรรมใหญ่ของเกาหลี คือ นครปูซาน ชางวอน และอุลซาน เมื่อเดือนธันวาคม 2561 ที่ผ่านมา และได้เชิญชวนฝ่ายเกาหลีให้จัดคณะมาเยือนประเทศไทย เพื่อให้มีโอกาสมองเห็นศักยภาพทางเศรษฐกิจและลู่ทางการลงทุนในประเทศไทยด้วยตนเอง โดยครั้งนี้นับเป็นการทํากิจกรรมร่วมกันที่ประเทศไทยเป็นครั้งแรกของเมืองชางวอน” นายนฤตม์ กล่าว
ในการเยือนประเทศไทยครั้งนี้ จะมีพิธีลงนามในบันทึกความเข้าใจ (เอ็มโอยู) ระหว่างนายกเทศมนตรีเมืองชางวอนกับเลขาธิการบีโอไอ เพื่อร่วมมือจัดกิจกรรมและสนับสนุนให้เกิดการลงทุนที่เป็นประโยชน์ร่วมกันของทั้งสองฝ่าย นอกจากนี้ ยังจะมีการจัดสัมมนาเพื่อแนะนํานโยบายส่งเสริมการลงทุนของไทย กิจกรรมจับคู่ทางธุรกิจกับนักธุรกิจไทยกว่า 10 ราย และการพบปะหารือกับผู้บริหารของหน่วยงานที่เกี่ยวข้อง เช่น สภาอุตสาหกรรมแห่งประเทศไทย สถาบันยานยนต์ สมาคมรถยนต์ไฟฟ้า เป็นต้น
เมืองชางวอน ตั้งอยู่ทางทิศตะวันออกเฉียงใต้ของเกาหลี เป็นแหล่งอุตสาหกรรมหลักที่สําคัญของประเทศ และมีศักยภาพในการขยายการลงทุนในต่างประเทศในหลากหลายอุตสาหกรรม เช่น อุตสาหกรรมยานยนต์และชิ้นส่วน อุตสาหกรรมเครื่องใช้ไฟฟ้าและอิเล็กทรอนิกส์ และเครื่องจักรกลที่ใช้เทคโนโลยีขั้นสูง และยังเป็นฐานการผลิตของบริษัทที่สําคัญ เช่น กลุ่มดูซาน ฮันฮวา เอสทีเอ็กซ์ และศูนย์วิจัยและพัฒนาของแอลจี เป็นต้น
ทั้งนี้ ในช่วง 5 ปีที่ผ่านมา ตั้งแต่ปี 2557 – 2561 มีโครงการลงทุนจากเกาหลียื่นขอรับการส่งเสริม จํานวน 172 โครงการ มูลค่าเงินลงทุนรวม 35,000 ล้านบาท ส่วนใหญ่อยู่ในอุตสาหกรรมเครื่องใช้ไฟฟ้าและอิเล็กทรอนิกส์ อุตสาหกรรมเหล็ก ผลิตภัณฑ์โลหะ และชิ้นส่วนเครื่องจักร
รัฐบาลไทย-ข่าวทำเนียบรัฐบาล-ปลัดกอบชัยฯ เยี่ยมชมและให้กำลังใจผู้ประกอบการ OTOP SMEs  ภาคใต้ ที่นำสินค้าอุปโภคบริโภคที่มีคุณภาพได้มาตรฐานมาจำหน่าย
วันจันทร์ที่ 13 กรกฎาคม 2563
ปลัดกอบชัยฯ เยี่ยมชมและให้กําลังใจผู้ประกอบการ OTOP SMEs  ภาคใต้ ที่นําสินค้าอุปโภคบริโภคที่มีคุณภาพได้มาตรฐานมาจําหน่าย
นายกอบชัย สังสิทธิสวัสดิ์ ปลัดกระทรวงอุตสาหกรรม   เยี่ยมชมและให้กําลังใจผู้ประกอบการ OTOP SMEs  ภาคใต้ ที่นําสินค้าอุปโภคบริโภคที่มีคุณภาพได้มาตรฐานมาจําหน่าย  บริเวณ ชั้น 1 อาคารสโมสรกระทรวงอุตสาหกรรม(อาคารนารายณ์)
วันนี้ (13 กรกฎาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ รองปลัดกระทรวงอุตสาหกรรม นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม ให้เกียรติเยี่ยมชมและให้กําลังใจผู้ประกอบการ OTOP SMEs จากคณะกรรมการส่งเสริมการดําเนินงานพัฒนาประสิทธิภาพองค์กร กลุ่มที่ 3 ภาคใต้นําสินค้าอุปโภคบริโภคที่มีคุณภาพได้มาตรฐานมาจําหน่าย ภายใต้กิจกรรม "สปอ. ร่วมใจช่วยผู้ประกอบการไทย สู้ภัยโควิด" ในระหว่างวันที่ 13 - 17 กรกฎาคม 2563 โดยมีสินค้า อาทิ ปลาเค็มฝั่งทรายไร้แดด ปลาอบแห้ง กะปิ กาแฟ ข้าวเกรียบ ฯลฯ บริเวณ ชั้น 1 อาคารสโมสรกระทรวงอุตสาหกรรม(อาคารนารายณ์)
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี โชว์ผลวิจัยด้านการผลักดันทรัพย์สินต่อระบบเศรษฐกิจของประเทศ  เผยมูลค่าการขายทอดตลาดทรัพย์เพิ่มขึ้น เศรษฐกิจไทยจะขยายตัวเพิ่มขึ้น
วันศุกร์ที่ 8 ธันวาคม 2560
กระทรวงยุติธรรม โดยกรมบังคับคดี โชว์ผลวิจัยด้านการผลักดันทรัพย์สินต่อระบบเศรษฐกิจของประเทศ  เผยมูลค่าการขายทอดตลาดทรัพย์เพิ่มขึ้น เศรษฐกิจไทยจะขยายตัวเพิ่มขึ้น
นางสาวรื่นวดี สุวรรณมงคล อธิบดีกรมบังคับคดี ร่วมกับรองศาสตราจารย์ ดร.ชโยดม สรรพศรี นักวิจัยด้านเศรษฐศาสตร์ คณะเศรษฐศาสตร์ จุฬาลงกรณ์มหาวิทยาลัย และคณะทีมวิจัยคณะเศรษฐศาสตร์ จุฬาลงกรณ์มหาวิทยาลัย แถลงผลการศึกษาผลกระทบด้านการผลักดันทรัพย์สินต่อระบบเ
เมื่อวันที่ ๗ ธันวาคม ๒๕๖๐ เวลา ๑๓.๓๐ น.
นางสาวรื่นวดี สุวรรณมงคล อธิบดีกรมบังคับคดี
ร่วมกับรองศาสตราจารย์ ดร.ชโยดม สรรพศรี นักวิจัยด้านเศรษฐศาสตร์ คณะเศรษฐศาสตร์
จุฬาลงกรณ์มหาวิทยาลัย และคณะทีมวิจัยคณะเศรษฐศาสตร์ จุฬาลงกรณ์มหาวิทยาลัย
แถลงผลการศึกษาผลกระทบด้านการผลักดันทรัพย์สินต่อระบบเศรษฐกิจไทย
เพื่อพัฒนาสู่การเป็นศูนย์กลางการพัฒนาองค์ความรู้ ด้านการบังคับคดีในระดับอาเซียน
อธิบดีกรมบังคับคดี กล่าวว่า การศึกษาดังกล่าว ได้นําข้อมูลทรัพย์ที่ผลักดันผ่านกระบวนการ
ประมูลขายทอดตลาดให้กลับเข้าสู่ระบบเศรษฐกิจในช่วงปี พ.ศ. 2556 ถึง ปี พ.ศ. 2559
มาเป็นฐานในการประมวลผลขึ้นเป็นครั้งแรก โดย มีวัตถุประสงค์ดังนี้
1) เพื่อสร้างเกณฑ์ดัชนีชี้วัดประสิทธิภาพในการผลักดันทรัพย์สินของไทย
2)เพื่อศึกษาประสิทธิภาพการผลักดันทรัพย์สินต่อระบบเศรษฐกิจไทย
3) เพื่อศึกษามูลค่าเพิ่มทางเศรษฐกิจของไทย จากการผลักดันทรัพย์สินที่ทําให้เกิดการคืนเงินแก่เจ้าหนี้
และ 4) เพื่อศึกษาการนําทรัพย์สินที่ถูกผลักดันกลับมาใช้ประโยชน์ใหม่
โดยงานวิจัยนี้ จะแสดงให้เห็นถึงความเชื่อมโยงของการขายทอดตลาดทรัพย์สินของกรมบังคับคดี
ที่มีผลต่อระบบเศรษฐกิจของประเทศอย่างเห็นได้ชัดเจนมากยิ่งขึ้น
สําหรับผลการวิเคราะห์เชิงปริมาณ พบว่า การดําเนินงานผลักดันทรัพย์ผ่านระบบประมูลขายทอดตลาด
ของกรมบังคับคดี นอกจากจะรักษาความมั่นคงให้แก่ระบบการเงินแล้ว
ยังสามารถสร้างการขยายตัวทางเศรษฐกิจได้จากการนําทรัพย์ที่ถูกยึดไว้กลับมาใช้ใหม่
โดยหากมูลค่าการขายทอดตลาดทรัพย์เพิ่มขึ้นร้อยละ 1 ของมูลค่าการขายทอดตลาดแล้ว
เศรษฐกิจไทยโดยรวมจะขยายตัวเพิ่มขึ้นร้อยละ 0.589 ของผลิตภัณฑ์มวลรวมในประเทศ ณ ราคาตลาด
ทั้งนี้ ผลการวิจัยยังพบว่า กระบวนการขายทอดตลาดที่มีประสิทธิภาพเพิ่มมากขึ้นในปัจจุบัน
ของกรมบังคับคดีนั้น สืบเนื่องมาจากการที่กรมบังคับคดีได้มีการนําระบบเทคโนโลยีสารสนเทศ
และระบบการบริหารสมัยใหม่มาปรับใช้ในกระบวนการบังคับคดี
รัฐบาลไทย-ข่าวทำเนียบรัฐบาล-รมต.นร.ออมสินฯ เป็นประธานการประชุมคณะกรรมการฝ่ายประชาสัมพันธ์งานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ครั้งที่ 2/2560
วันพุธที่ 20 กันยายน 2560
รมต.นร.ออมสินฯ เป็นประธานการประชุมคณะกรรมการฝ่ายประชาสัมพันธ์งานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ครั้งที่ 2/2560
รมต.นร.ออมสินฯ เป็นประธานการประชุมคณะกรรมการฝ่ายประชาสัมพันธ์งานพระราชพิธีถวายพระเพลิงพระบรมศพฯ พร้อมเผยว่าจะมีการซ้อมริ้วขบวนเสมือนจริงในวันที่ 7 ต.ค. 15 ต.ค. และ 21 ต.ค.   60
วันนี้ (20 กันยายน 2560) เวลา 10.00 ณ ห้องประชุม 211 A-B ชั้น 2 อาคารกรมประชาสัมพันธ์ ถนนพระราม 6 กรุงเทพมหานคร นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการฝ่ายประชาสัมพันธ์งานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ครั้งที่ 2/2560
ภายหลังการประชุมเวลาประมาณ 12.00 น รัฐมนตรีประจําสํานักนายกรัฐมนตรีได้แถลงสรุปผลการประชุมฯ ๆ ดังนี้
หลังจากที่สํานักพระราชวังได้ออกประกาศเรื่องการเข้ากราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช ซึ่งจะเปิดให้ประชาชนเข้ากราบถวายบังคมพระบรมศพฯ ได้จนถึงวันที่ 30 กันยายน 2560 นี้โดยทางคณะทํางานฯ ที่เกี่ยวข้องจึงมีความจําเป็นที่จะต้องเตรียมความพร้อมในการจัดงานพระราชพิธีถวายพระเพลิงพระบรมศพฯ ซึ่งจะจัดขึ้นในวันที่ 26 ตุลาคม 2560 ณ มณฑลพิธีสนามหลวงนั้น เพื่อให้มีความพร้อมและสมบูรณ์ที่สุด ทั้งนี้ตั้งแต่ วันที่ 1 ตุลาคม 2560 เป็นต้นไป กรุงเทพมหานครซึ่งเป็นหน่วยงานรับผิดชอบจะเข้าไปปรับปรุงพื้นที่และปรับผิวการจราจรของถนนโดยรอบบริเวณพระราชพิธีฯ ทั้งหมด พร้อมตกแต่งสนามหญ้า ปรับภูมิทัศน์และปลูกไม้ดอกไม้ประดับใหม่ทั้งหมด ซึ่งจะเร่งดําเนินการให้แล้วเสร็จตามแผนที่กําหนดไว้ และจะมีการซ้อมริ้วขบวนเสมือนจริงในวันที่ 7 และ 15 รวมทั้ง 21 ตุลาคม 2560 ตามลําดับ
นอกจากนี้ ในส่วนของความคืบหน้าของการดําเนินการจัดสร้างพระเมรุมาศจําลองทั่วประเทศ ซึ่งขณะนี้ได้ดําเนินการแล้วเสร็จไปแล้วกว่าร้อยละ 50 - 70 ส่วนในพื้นที่บริเวณกรุงเทพมหานครนั้นจะมีพระเมรุมาศจําลองทั้งหมด 9 แห่งโดย 4 แห่งอยู่บริเวณ 4 มุมเมือง อีก 4 แห่งอยู่ โดยรอบท้องสนามหลวง และอีก 1 แห่งอยู่ที่บริเวณพระลานพระราชวังดุสิต พร้อมจะมีการจัดซุ้มดอกไม้จันทน์ขนาดใหญ่รวมทั้งหมด 16 แห่ง ขนาดกลาง 26 แห่ง เช่นเดียวกับในพื้นที่ 76 จังหวัดทั่วประเทศซึ่งจะมีซุ้มดอกไม้จันทน์และพระเมรุมาศจําลอง ให้ประชาชนร่วมถวายดอกไม้จันทน์ไปพร้อมเพรียงกันทั่วทั้งประเทศ
พร้อมกันนี้ ภายหลังพระราชพิธีฯ แล้วเสร็จในวันที่ 26 ตุลาคม 2560 ทางสํานักพระราชวังจะเปิดโอกาสให้ประชาชนทุกภาคส่วนได้เข้าชมพระเมรุมาศจริง ณ มณฑลพิธีสนามหลวงตั้งแต่วันที่ 1 - 30 พฤศจิกายน 2560 อีกทั้งในวันที่ 26 กันยายน 2560 จะเชิญสื่อมวลชนทั้งไทยและต่างประเทศมารับฟังการแถลงข่าวเพื่อชี้แจงทําความเข้าใจเรื่องขั้นตอนการนําเสนอข่าวและการถ่ายทอดสดของพระราชพิธีฯ อีกด้วย
************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.เตรียมเปิดบริการทันตกรรมในโรงพยาบาล
วันพฤหัสบดีที่ 14 พฤษภาคม 2563
สธ.เตรียมเปิดบริการทันตกรรมในโรงพยาบาล
กระทรวงสาธารณสุข เตรียมเปิดบริการทันตกรรมในโรงพยาบาลเพิ่มจากกรณีฉุกเฉิน ในกลุ่มมีนัดรักษาต่อเนื่อง ปรับแก้ไขอุปกรณ์ในช่องปาก ผู้ป่วยที่ต้องรักษาร่วมระหว่างแพทย์และทันตแพทย์ ขอให้ประชาชน โทรสอบถาม/ นัดล่วงหน้า ที่โรงพยาบาลใกล้บ้าน และประเมินความเสี่ย
กระทรวงสาธารณสุข เตรียมเปิดบริการทันตกรรมในโรงพยาบาลเพิ่มจากกรณีฉุกเฉิน ในกลุ่มมีนัดรักษาต่อเนื่อง ปรับแก้ไขอุปกรณ์ในช่องปาก ผู้ป่วยที่ต้องรักษาร่วมระหว่างแพทย์และทันตแพทย์ ขอให้ประชาชน โทรสอบถาม/ นัดล่วงหน้า ที่โรงพยาบาลใกล้บ้าน และประเมินความเสี่ยงติดเชื้อโควิด 19 ออนไลน์ตามแบบประเมินโรงพยาบาลราชวิถี
บ่ายวันนี้ (14 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ณัฐพงศ์ วงศ์วิวัฒน์ รองอธิบดีกรมการแพทย์ กล่าวว่า ขณะนี้สถานการณ์โรคโควิด 19 มีแนวโน้มดีขึ้น กระทรวงสาธารณสุข จึงได้เตรียมเปิดให้บริการทันตกรรมเพิ่มจากเดิมที่ให้บริการเฉพาะกรณีเร่งด่วนฉุกเฉิน เนื่องจากการรักษาทางทันตกรรมส่วนใหญ่มีการทําหัตถการที่ทําให้เกิดละอองฝอยฟุ้งกระจาย อาจเกิดการแพร่กระจายเชื้อทางอากาศ (Air Borne) ไปสู่ผู้รับบริการและผู้ให้บริการได้ โดยจะเปิดบริการให้กับผู้ป่วยที่มีนัดรักษาต่อเนื่อง หรือจําเป็นต้องมีการปรับแก้ไขอุปกรณ์การรักษาที่ใส่ในช่องปาก ผู้ป่วยที่จําเป็นต้องรับการรักษาร่วมกันระหว่างแพทย์และทันตแพทย์ เช่น ผู้ป่วยโรคหัวใจ ผู้ป่วยมะเร็งบริเวณศีรษะและลําคอ โดยโรงพยาบาลได้ปรับรูปแบบการให้บริการ มีระบบนัดหมายล่วงหน้า ระบบปรึกษาทันตแพทย์ทางไกล เพื่อให้คําปรึกษาก่อนรับบริการ และพิจารณานัดผู้ป่วยตามความจําเป็นของแต่ละหัตถการ รวมทั้งจัดแยกสถานที่บริการ จัดบริการแบบเว้นระยะห่าง การจัดการระบบระบายอากาศ จัดคิวการรักษาเป็นช่วงเวลา ทําความสะอาดพื้นผิวที่มีการสัมผัส ใส่หน้ากากอนามัย การทําความสะอาดมือ เป็นต้น
สําหรับประชาชนก่อนจะนัดรักษาทางทันตกรรม ขอให้ประเมิน/คัดกรองความเสี่ยงติดเชื้อ COVID-19 ด้วยตนเอง โดยใช้แบบประเมินบนเว็บไซต์โรงพยาบาลราชวิถีhttps://covid19.rajavithi.go.th/test/th_index.phpหากคัดกรองแล้วอยู่ในกลุ่มที่มีความเสี่ยง ให้เลื่อนการรักษาทางทันตกรรมไปก่อน และติดต่อเข้ารับการตรวจรักษาที่คลินิกโรคทางเดินหายใจที่โรงพยาบาลทุกแห่งทั่วประเทศ หากเป็นผู้ที่ไม่มีความเสี่ยง โทรสอบถามความพร้อมของสถานพยาบาลใกล้บ้าน และนัดหมายล่วงหน้า หรือขอคําปรึกษา/คําแนะนําเบื้องต้นผ่านระบบปรึกษาทันตแพทย์ทางไกล โดยมาตรการทั้งหมดคํานึงถึงความปลอดภัยสูงสุดผู้ที่มารับบริการ และผู้ให้การรักษา
ทั้งนี้ ในกรณีที่การรักษารอได้ เช่น การตรวจสุขภาพช่องปากประจําปี ขูดหินปูน ทันตกรรมเพื่อความสวยงาม แนะนําให้ดูแลความสะอาดช่องปากแปรงฟันอย่างน้อยวันละ 2 ครั้ง ใช้ยาสีฟันที่มีฟลูออไรด์ ใช้ไหมขัดฟัน หลีกเลี่ยงอาหารแข็ง เหนียว เป็นต้น
***************************** 14 พฤษภาคม 2563
*****************************************************
รัฐบาลไทย-ข่าวทำเนียบรัฐบาล- สธ. เร่งทำแผนกำลังคนภาพรวมประเทศ เสนอคปร.พิจารณากำหนดตำแหน่งข้าราชการใหม่
วันศุกร์ที่ 2 มิถุนายน 2560
สธ. เร่งทําแผนกําลังคนภาพรวมประเทศ เสนอคปร.พิจารณากําหนดตําแหน่งข้าราชการใหม่
กระทรวงสาธารณสุข จัดทําโครงสร้างอัตรากําลังที่ควรมีในแต่ละสายวิชาชีพของสถานบริการในสังกัด พร้อมเร่งจัดทําแผนกําลังคนด้านสุขภาพในภาพรวมของประเทศร่วมกับหน่วยงานที่เกี่ยวข้อง เสนอ คปร. เพื่อพิจารณากําหนดตําแหน่งข้าราชการตั้งใหม่ภายในต้นปีงบประมาณ 2561
นายแพทย์สมศักดิ์ อรรฆศิลป์ รองปลัดกระทรวงสาธารณสุข ให้สัมภาษณ์เกี่ยวกับการบริหารจัดการกําลังคน ว่า กระทรวงสาธารณสุข มีบุคลากร 23 สายวิชาชีพ โดยข้อตกลงเดิมเมื่อ 5 ปีก่อนที่เป็นข้อเสนอในคณะกรรมการกําหนดเป้าหมายและนโยบายกําลังคนภาครัฐ (คปร.) ได้กําหนดสัดส่วนข้าราชการในแต่ละวิชาชีพที่ร้อยละ 75 ยกเว้นในกลุ่มแพทย์ ทันตแพทย์ นักเทคโนโลยีหัวใจและทรวงอกอยู่ที่ร้อยละ 100 และพยาบาลวิชาชีพร้อยละ 90-100 โดยขณะนี้กระทรวงสาธารณสุขได้ทบทวน วิเคราะห์ และจัดทําโครงสร้างอัตรากําลังที่ควรมีในแต่ละสายวิชาชีพ ในสถานบริการทุกระดับ ตั้งแต่โรงพยาบาลส่งเสริมสุขภาพตําบลจนถึงโรงพยาบาลศูนย์ และสํานักงานสาธารณสุขอําเภอ สํานักงานสาธารณสุขจังหวัด พร้อมทั้งเร่งจัดทําแผนกําลังคนด้านสุขภาพในภาพรวมของประเทศ ทั้งกระทรวงสาธารณสุข กทม. กลาโหม ตํารวจ เพื่อเสนอต่อ คปร.พิจารณาขอกําหนดตําแหน่งข้าราชการตั้งใหม่ภายในต้นปีงบประมาณ 2561
สําหรับการแก้ไขปัญหาในระยะสั้น จะใช้วิธีการบริหารตําแหน่งว่าง เช่น เกษียณอายุ ลาออก เสียชีวิต หรืออยู่ในระหว่างการเลื่อนระดับสูงขึ้น ปรับปรุงการกําหนดตําแหน่งจากสายงานอื่นที่เกินจากกรอบที่ควรมี ปรับเปลี่ยนรูปแบบการจ้างงาน เช่น พนักงานราชการ พนักงานกระทรวงสาธารณสุข เป็นต้นปรับปรุงการจ่ายค่าตอบแทน สวัสดิการ และสิทธิประโยชน์อื่นให้เท่ากับหรือมากกว่าข้าราชการเพื่อคงบุคลากรไว้ในระบบ
ทั้งนี้ จากการวิเคราะห์จํานวนบุคลากรในสังกัดกระทรวงสาธารณสุขพบว่า สายวิชาชีพส่วนใหญ่ยังมีจํานวนบุคลากรต่ํากว่ากรอบอัตรากําลังที่ควรมี และการบรรจุเป็นข้าราชการยังต่ํากว่าสัดส่วนที่กําหนดไว้ มีเพียงบางสายวิชาชีพที่ได้รับการบรรจุเป็นข้าราชการเกินร้อยละ 75 ของจํานวนบุคลากรที่มีอยู่
***************************************** 2 มิถุนายน 2560
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมพิธีทำบุญเนื่องในโอกาสวันขึ้นปีใหม่ พ.ศ. 2562 เพื่อความเป็นสิริมงคล
วันพุธที่ 2 มกราคม 2562
รมว.กระทรวงดิจิทัลฯ ร่วมพิธีทําบุญเนื่องในโอกาสวันขึ้นปีใหม่ พ.ศ. 2562 เพื่อความเป็นสิริมงคล
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยภริยา ร่วมพิธีทําบุญเนื่องในโอกาสวันขึ้นปีใหม่ พ.ศ. 2562 พระสงฆ์จํานวน 62 รูป เมื่อวันที่ 2 มกราคม 2562 ณ บริเวณสนามหญ้าข้างตึกไทยคู่ฟ้า ทําเนียบรัฐบาล โดยมีพลเอกประยุทธ์ จันทร์โอชา นายกรัฐมนตรี เป็นประธานในพิธี พร้อมด้วยคณะรัฐมนตรี พร้อมคู่สมรส ข้าราชการและเจ้าหน้าที่ ร่วมทําบุญตักบาตร เพื่อความเป็นสิริมงคลในวันขึ้นปีใหม่
*************************
รัฐบาลไทย-ข่าวทำเนียบรัฐบาล-งานพิธีเปิดโครงการ MASCI Academy และพิธีมอบเกียรติบัตรแก่ผู้เข้าร่วมโครงการยกระดับความสามารถในการดำเนินการอย่างยั่งยืนของผู้ประกอบการ SMEs
วันอังคารที่ 11 เมษายน 2560
งานพิธีเปิดโครงการ MASCI Academy และพิธีมอบเกียรติบัตรแก่ผู้เข้าร่วมโครงการยกระดับความสามารถในการดําเนินการอย่างยั่งยืนของผู้ประกอบการ SMEs
สถาบันรับรองมาตรฐานไอเอสโอ (สรอ.) หรือ MASCI   ได้กําหนดจัดพิธีเปิดตัวโครงการ MASCI Academy ในวันพฤหัสบดีที่ 20 เมษายน 2560 เวลา 13.00 น. เป็นต้นไป ณ โรงแรม เซ็นจูรี่ พาร์ค กรุงเทพฯ
สถาบันรับรองมาตรฐานไอเอสโอ (สรอ.) หรือ MASCI ได้กําหนดจัดพิธีเปิดตัวโครงการ MASCI Academy ซึ่งในงานดังกล่าวจะมีการลงนามหนังสือแสดงเจตจํานง (Letter of Intent) ระหว่างกลุ่มผู้ประกอบการอุตสาหกรรมขนาดใหญ่รวมทั้งสถานประกอบการในห่วงโซ่อุปทาน อาทิ กลุ่มบริษัท ปตท. กลุ่มอุตสาหกรรมเคมี สภาอุตสาหกรรมแห่งประเทศไทย กลุ่มนักวิชาการและผู้เกษียณอายุจากภาคอุตสาหกรรม และสถาบันเครือข่ายกระทรวงอุตสาหกรรม ที่เข้าร่วมโครงการ MASCI Academy, Phase I นอกจากนี้ยังมีพิธีมอบเกียรติบัตรแก่ผู้เข้าร่วมโครงการยกระดับความสามารถในการดําเนินการอย่างยั่งยืนของผู้ประกอบการ SMEs ปี 2559 รวม 3 โครงการ ซึ่งจัดเป็นส่วนหนึ่งของโครงการ MASCI Academy โดยมีผู้ร่วมงานประมาณ 300 คน ในวันพฤหัสบดีที่ 20 เมษายน 2560 เวลา 13.00 น. เป็นต้นไป ณ โรงแรม เซ็นจูรี่ พาร์ค กรุงเทพฯ
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เปิดการอบรม "การพัฒนาเครือข่ายเน็ตอาสาประชารัฐ" จ.ศรีสะเกษ
วันจันทร์ที่ 24 ธันวาคม 2561
รองปลัดกระทรวงดิจิทัลฯ เปิดการอบรม "การพัฒนาเครือข่ายเน็ตอาสาประชารัฐ" จ.ศรีสะเกษ
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม(ดีอี) เป็นประธานเปิดการอบรม "การพัฒนาเครือข่ายเน็ตอาสาประชารัฐ" พร้อมกล่าวขอบคุณตัวแทนอาสาสมัครจากหมู่บ้านเน็ตประชารัฐ จังหวัดศรีสะเกษ จํานวน 1,183 หมู่บ้าน เมื่อวันที่ 21 ธันวาคม 2561 ณ ศูนย์แสดงสินค้า OTOP องค์การบริหารส่วนจังหวัดศรีสะเกษ โดยมี นายเพิ่มศักดิ์ ฉวีรักษ์ รองผู้ว่าราชการจังหวัดศรีสะเกษ พร้อมด้วยหัวหน้าส่วนราชการและผู้แทนในจังหวัดศรีสะเกษให้การต้อนรับ ทั้งนี้ กระทรวงดิจิทัลฯ จัดการอบรมดังกล่าวขึ้น เพื่อสร้างตัวแทนของกระทรวงฯ ในระดับหมู่บ้าน ให้มีความเข้าใจเน็ตอาสาประชารัฐที่ถูกต้องเกี่ยวกับโครงการเน็ตประชารัฐ การพัฒนาดิจิทัจของภาครัฐ การดูแลรักษาอุปกรณ์ ตลอดจนฝึกการใช้แอพพลิเคชั่น ซึ่งเป็นเครื่องมือที่กระทรวงฯ พัฒนาขึ้นสําหรับสนับสนุนการทํางานของเครือข่ายเน็ตอาสาประชารัฐ ให้สามารถแจ้งเหตุ แจ้งข่าวสาร กิจกรรมเสนอแนะบริการ ตลอดจนใช้เป็นเครื่องมือในการประชาสัมพันธ์ของดีแหล่งท่องเที่ยวของหมู่บ้านในจังหวัดศรีสะเกษอีกด้วย
**********************
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรีเป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ำท่วมที่ภาคอีสานและภาคเหนือ
วันพุธที่ 30 สิงหาคม 2560
รัฐมนตรีประจําสํานักนายกรัฐมนตรีเป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ําท่วมที่ภาคอีสานและภาคเหนือ
รัฐมนตรีประจําสํานักนายกรัฐมนตรีเป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ําท่วมที่ภาคอีสานและภาคเหนือ
วันนี้ (29 สิงหาคม 2560) เวลา 15.30 น. ณ ศูนย์รับบริจาคช่วยเหลือผู้ประสบภัยน้ําท่วม สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ําท่วมที่ภาคอีสานและภาคเหนือ จากกลุ่มฝ่ายบริหารและกิจการนักศึกษา มหาวิทยาลัยนอร์ทกรุงเทพ นําโดย ดร.ปัทมา รูปสุวรรณกุล รองอธิการบดีฝ่ายบริหารและกิจการนักศึกษา พร้อมด้วยคณะผู้บริหาร คณาจารย์และนักศึกษา จํานวนเงิน 100,000 บาท
โอกาสนี้รัฐมนตรีประจําสํานักนายกรัฐมนตรี ได้กล่าวขอบคุณตัวแทนกลุ่มฝ่ายบริหารและกิจการนักศึกษา มหาวิทยาลัยนอร์ทกรุงเทพ รองอธิการบดีฝ่ายบริหารและกิจการนักศึกษา คณะผู้บริหาร คณาจารย์และนักศึกษา ที่ได้ร่วมบริจาคเงินสมทบทุนช่วยเหลือผู้ประสบภัยน้ําท่วม พร้อมกล่าวว่า รัฐบาลจะนําเงินบริจาคดังกล่าวมอบให้กับศูนย์ช่วยเหลือประชาชนประสบภัยน้ําท่วมที่รัฐบาลได้จัดตั้งขึ้นมา เพื่อเป็นศูนย์กลางการรับบริจาคของประชาชนที่ต้องการช่วยเหลือผู้ประสบภัยน้ําท่วม พร้อมเชิญชวนประชาชน หน่วยงานราชการ และรัฐวิสาหกิจ ได้ร่วมกันบริจาคเงินช่วยเหลือประชาชนผู้ประสบอุทกภัยได้ที่กองทุนช่วยเหลือผู้ประสบสาธารณภัย ของสํานักงานปลัดสํานักนายกรัฐมนตรี ผ่านบัญชี067-0-06895-0 ธนาคารกรุงไทย สาขาทําเนียบรัฐบาล
สําหรับผู้ที่บริจาคเงินเพื่อช่วยเหลือผู้ประสบอุทกภัย กรณีบุคคลธรรมดา สามารถนําเงินที่บริจาคไปหักลดหย่อนในการคํานวณภาษีเงินได้บุคคลธรรมดาได้เท่าที่บริจาค แต่ไม่เกินร้อยละสิบของเงินได้สุทธิ กรณีบริษัทหรือห้างหุ้นส่วนนิติบุคคล สามารถนําเงินหรือมูลค่าทรัพย์สินที่บริจาคไปหักเป็นรายจ่ายในการคํานวณกําไรสุทธิได้เท่าที่บริจาค แต่ไม่เกินร้อยละ 2 ของกําไรสุทธิ
**********************************
กลุ่มประชาสัมพันธ์และเผยแพร่ สํานักโฆษก